
Gipuzkoako Parketxeak

GPS FUNDAZIOA





EZAUGARRI TEKNIKOEN AGIRIA
Ingurumen hezkuntzako zerbitzua (arreta eta dinamizazioa)

Aizkorri-Aratzeko natura-parkeko 
Arantzazu parketxean (Oñati)
Gipuzkoako Foru Aldundiko Diputatuen Kontseiluak, 2009ko abenduaren 1eko bileran, onartu zuen Gipuzkoako Parketxe Sarea fundazioa eratzea (aurrerantzean, GPS). Erabaki horren hitzaurrean jasotzen den bezala, Gipuzkoako Lurralde Historikoan, oraingoz, honako eremu hauek dute Natura-parke izendapena: Aiako harria, Pagoeta, Aralar eta Aizkorri-Aratz. 1/2014 Legegintzako Dekretuak, apirilaren 15ekoak, Euskal Autonomia Erkidegoko Natura Kontserbatzeko Legearen testu bategina onartzen duenak, dio espazio natural babestuak kudeatzerakoan ikasleek eta herritarrek oro har natura aztertzea eta ezagutzea sustatu behar dela. 
Azken urteotan Gipuzkoako Foru Aldundiak Gipuzkoako espazio naturalen harrera eta interpretazio zentroen sarea osatu eta berritu du, erabilera publikoa bideratu eta bisitariei zerbitzua emateaz gain, ingurumen heziketarako tresna garrantzitsua baitira. Zentro horiek guztiek «natura gelen» benetako sarea osatzen dute.
Era berean, erabaki horretan (2009ko abenduaren 1ekoan) adierazten da Parketxe Sareak, besteak beste, jarduera garrantzitsuena izango duela ingurumen heziketa eta naturaren ezagutza sustatzea, eta ingurumenarekiko errespetuzko balioak zabaltzea.
1. KONTRATUAREN XEDEA
Kontratu honen helburua da ingurumen hezkuntzako zerbitzuak eskaintzea (arreta eta dinamizazioa) Aizkorri-Aratz natura parkeko Arantzazu parketxean. 
Kontratazioaren barruan sartzen da parketxean bisitariak artatzea eta parketxea dinamizatzea.  Bisitariek aktiboki parte hartzea lortu nahi da eta, horren bitartez, ingurumen hezkuntza, inguru naturalaren ezagutza eta ingurumena errespetatzearen aldeko balioak bultzatu nahi dira.
Kontratuan jasotako jarduerak gauzatzeko esleipendunak, kontratua indarrean dagoen bitartean, parketxea eta hango altzariak eta gainerakoak erabili ahal izango ditu. Honako hau da instalazioa eta haren araubide juridikoa: 
Arantzazuko parketxea Arantzazuko Frantziskotarren Anaidiaren jabetzakoa da eta Gandiaga II eraikinean dago. Parketxearen erabilera Gipuzkoako Parketxe Sarea fundazioari laga zitzaion 2011ko otsailaren 14an (2028ko abenduaren 31 arte).
Ondo bereizitako hiru gunetan banatzen da:

- Harrera eta trantsizio esparrua, ongietorria emateko eta proiektuaren filosofia eta balio nagusiak aurkezteko.

- Izadia historian esparrua hainbat esperientzia baliabidez hornitua dago (azalera askotako proiekzioak, birsortze eszenografikoak, maketa immertsiboa...). Bisitaria Euskal Herriaren ikuspegi orokor batetik Gipuzkoako lurraldearen planteamendu zehatzago batera eramateko, Aizkorriren ezaugarri geologikoak, lurpeko mundua, natura-parkea eta basoa ezagututa, historiaz zamatutako gune gisa harturik.

- Kultura paisaien esparruan gizakiak ingurunean gauzatzen duen jarduera lantzen da, batez ere, abeltzaintza. Horretarako, formatu handiko proiekzio batean artzainaren jarduera laburbiltzen da eta sakontze espazioa sortzen da, beste eduki maila batera igarotzeko.
Parketxeak, altzariez gain, elektrizitate, ur eta berokuntza zerbitzuak ditu. Hala berean, erakusketa-interpretazio guneetan hainbat ikus-entzunezko material eta material grafiko dago, bakoitza dagokion euskarrian. Parketxearen inguru guztia urbanizatuta dago.
Jarduera guztiak xede hauetara zuzenduko dira:
· Banakoei zein taldeei behar bezalako arreta ematera.
· Oro har, ingurumen heziketaren bidez, Gipuzkoako natura-parkeak hobeto ezagutu eta ulertaraztera.
· Gipuzkoako parketxeen sare bat sustatu, sortu, eta zabaltzera, irizpide homogeneoetan oinarrituta kudeatzeko eta dinamizatzeko.
· Parkeak kokatuta dauden herrien elementuak eta ezaugarriak zabaltzen laguntzera.
2. ZERBITZUAREN DESKRIBAPENA
2.1. Parketxean edo interpretazio zentroetan bisitariak artatzea
- Parketxeko eraikina irekitzeko eta ixteko lanez gain, banaka zein taldean instalazioa bisitatzera doazen pertsonak artatuko dira.
Zerbitzuaren helburua bisitariak artatzea da. Horretarako, dagoen informazio guztia emango zaie eta parketxeari buruzko edukiak, natura-parkea osatzen duten balio naturalak eta paisaia kulturalak zaintzearen eta defenditzearen garrantzia azalduko zaizkie, parketxean dauden baliabideen eta euskarrien bitartez. 
Bisitariei eskatzen duten informazioa emango zaie eta informazio-ekipoak erabiltzen lagunduko zaie; hau da, ordenagailuak, ikus-entzunezko baliabideak eta haien eskura dauden gainerako ekipoak eta materialak.
- Esleipenduna bisitariak artatzeko erabilitako elementuak kontrolatzeaz eta kudeatzeaz arduratuko da. Horrenbestez, adibidez, ikus-entzunezko materiala emateaz arduratuko da, Gipuzkoako Parketxe Sarea fundazioak zehaztutako orduetan eta maiztasunaz.
- Era berean, esleipenduna hainbat informazio emateaz arduratuko da: parketxearen eta natura-parkeko gainerako tokien erabilerei (baimenduak eta debekatuak) lotutakoa, bisitaldiak eta ibilbideak, aholku orokorrak, zerbitzuen kokapena eta abar, erabiltzaileei zuzenean edo horretarako prestatutako tokietan (iragarki taula eta beste).
- Esleipendunak bisitari kopuruaren eta moten kontrola egingo du, baita elementu edo zerbitzu bakoitzaren erabilerarena ere. Horretarako, esleipendunak fitxa bat proposatu beharko du eta Gipuzkoako Parketxe Sarea fundazioaren onarpena beharko du.
- Parketxeko eta natura-parkeko erabiltzaileen gustuak eta iritziak ezagutzeko eta etorkizuneko jarduerak haiei zuzentzeko, bisitariei Gipuzkoako Parketxe Sarea fundazioak edota Gipuzkoako Foru Aldundiko Mendietako eta Natura Inguruneko Zuzendaritza Nagusiak egokitzat jotzen dituzten galdetegiak banatuko zaizkie eta, ondoren, bildu egingo dira.
- Esleipendunak inbentarioa egin beharko du informazio, interpretazio eta hedapen materialaren eta merchandaisingarena, dena dela euskarria (liburuxkak, liburuak, argitalpenak, gidaliburuak, mapak, kamisetak, biserak, giltzatakoak, pinak, eta abar), bai doakoarena, bai salgai dagoenarena, eta irteera eta sarrera guztiekin eguneratuko du, eskuz eta informatikoki.
Esleipendunak Gipuzkoako Parketxe Sarea fundazioari aipatutako materialen izakinak agortzeko zorian daudela jakinaraziko dio, Gipuzkoako Parketxe Sarea fundazioak berriz argitaratzeko edo ekoizteko astia izan dezan.
Halaber, esleipendunak txostenean material bakoitzaren arrakasta, onarpena eta bisitariek nola balioesten duen adieraziko du, eta proposamenak egingo ditu.
BISITARIAK ARTATZEKO ORDUTEGIA
Honako hau izango da parketxean jendea artatzeko zerbitzuaren gutxieneko eskaintza: 
Maiatza: asteartetik igandera eta jaiegunak, 10:00etatik 14:00etara.
Uztaila eta abuztua: asteartetik igandera eta jaiegunak, 10:00etatik 14:00etara.




ostiralak eta larunbatak: 16:00etatik 18:00etara.
Apirila, ekaina, iraila eta urria: asteazkenetik igandera eta jai egunak, 10:00etatik 14:00etara.
Martxoa eta azaroa: ostegunetik igandera eta jai egunak, 10:00etatik 14:00etara.
Abendua: 18a arte, ostegunetik igandera eta jai egunak, 10:00etatik 14:00etara. 

19tik aurrera, itxita.
Urtarrila eta otsaila: itxita.
Oharra: proposamenetan artapen zerbitzuari eskainitako ordu guztien batura zehatza adieraziko da.
- Esleipendunak parketxeko instalazioak garbiketa eta kontserbazio egoera onean eduki beharko ditu, eta bisitarientzako irekita dauden orduetan horien zaintzaz arduratu beharko du.
 - Adierazitako gutxieneko ordutegiari kalterik egin gabe, enpresa lizitatzaileek irekitze ordutegi hori zabaldu edo hobetu ahal izango dute, Baldintza Administratibo Berezien Agiriak adierazitakoaren arabera. Kontratua esleitzeko lehiaketan kontuan hartuko dira hobekuntza proposamen horiek. 
2.2. Dinamizazio programa
Oro har, Aizkorri-Aratz natura-parkean eta, zehazki, Arantzazuko parketxean egin beharreko jardueren artean, dinamizazio programa nabarmentzen da; esleipendunak diseinatu eta gauzatu beharrekoa da.
Programa horrek sentsibilizazio eta ingurumen hezkuntzako jarduerak bilduko ditu (irteerak, txangoak, bisitaldiak, hitzaldiak, tailerrak, eta abar) adin guztietako bisitarientzat eta material didaktiko osagarria sortu beharko da.
Programa Aizkorri-Aratz natura-parkean oinarrituko da, baina Gipuzkoako beste natura-parke batzuen aktiboak eta elementuak ere jasoko ditu.  Gutxienez, geologiarekin, faunarekin eta florarekin, ondare kulturalarekin, espazio naturalekin eta paisaia kulturalarekin lotutako jarduerak bilduko ditu.
- Aizkorri-Aratz natura-parkea, oro har, eta, batez ere, Arantzazuko parketxea dinamizatzeko programaren esparruan, bereziki garrantzitsuak dira adin guztietako ikasleei xedatutako jarduerak. Horri dagokionez, esleipendunak hezkuntza jarduera (irteera, ibilaldia, bisita…) diseinatu, antolatu eta prestatu beharko du (ikastetxeekin harremanetan jartzea eta informazioa ematea, bisitaldien xehetasunak zehazteko; informazioa, gutunak eta abar bidaltzea).
- Esleipendunak aurkeztu beharreko programak, gutxienez, datu hauek jaso beharko ditu:
· Esleipendunak lanak egiteko oinarritzat hartuko dituen helburu espezifikoak eta metodologia zehatza, maila operatiboan azalduta.
· Programan erabili beharreko ekipoaren eta baliabideen zehaztapena.
· Programa betetzeko ekipoaren antolakuntza.
· Egutegi zehatza.
Esleipendunak Gipuzkoako Parketxe Sarea Fundazioak lan programaren gainean egiten dituen iradokizunak edo aldaketak onartu beharko ditu.
- Esleipendunak turismo gaiez, ingurumen hezkuntzaz, eta ingurumen naturalarekin lotutako gainerako jarduerez arduratzen diren udaleko, eskualdeko edo probintziako erakundeekin harremanetan egon beharko du, dinamizazio programa gauzatzeko. Bestalde, Gipuzkoako Parketxe Sarea fundazioari harremanen egoeraren berri emango dio.
3.- BEHARREZKO LANGILEAK
- Esleipendunak behar bezala trebatutako eta prestatutako langileak izan beharko ditu, lanak zorroztasunez eta segurtasunez gauzatu ahal izateko. Langileek, batez ere, bisitariei jakinarazi beharreko edukiak eta informazioa eta horretarako tresnak edo baliabideak ezagutu beharko dituzte, baita dagokien natura-parkea eta horren ingurua ere.
- Esleipendunak langile kopuru egokia izan beharko du parketxearen eta instalazioen zerbitzuak kalitate maila egokiarekin betetzen direla bermatzeko.
- Esleipendunak aldez aurretik proposatu beharko ditu langileak zerbitzua hasi aurretik eta aldi baterako edo ondorengo ordezkapenen kasuan, eta Gipuzkoako Parketxe Sarea fundazioaren onarpena beharko dute.
- Esleipendunak edo horren mendeko pertsonek zerbitzuen funtzionamendu egokia eragozten duten edo lan programak ez betetzea eragiten duten egintzak eginez gero (edo ez egiteagatik) ondorio bera eraginez gero, Gipuzkoako Parketxe Sarea fundazioak esleipendunari zerbitzua behar bezala betetzeko neurri zehatzak eta eraginkorrak har ditzala eskatu ahal izango dio.
- Publikoaren aurrean lan egiten duten langileek EAEko bi hizkuntza ofizialen ezagutza nahikoa izan beharko dute, bisitariekin bi hizkuntzetan harremanetan aritu ahal izateko. Zehazki, parketxeetan jendeari arreta egiteaz arduratuko diren pertsonak, dinamizazio lanak egingo dituztenak (hezitzaileak), eta Parketxe Sarearekin solaskide izango direnak, euskaldunak izango dira.  Zeregin horiek ahoz zein idatziz egin beharko dituztenez gero, maila egokia izan beharko dute bietan, eta hala dela egiaztatzeko, EGA edo baliozko agiria aurkeztu beharko dute.
- Natura-parkean eta parketxean lanean ari den pertsona orok larrialdi planak aplikatzeko modua izan beharko du eta lehen laguntza arloko ezagutza izan beharko du.
- Enpresa esleipendunak giza baliabideak zuzentzeko eta haiei agindutako funtzioak behar bezala gauzatzen dituztela bermatzeko teknikariak izan beharko ditu. Era berean, eskaerei eta beharrei erantzuteko administrazioko langileak izan beharko ditu.
- Lanaren eta kontratuen ikuspuntutik, langileak esleipendunaren mende egongo dira eta hura arduratuko da gizarte soldata, zerga behar eta segurtasun eta higiene baldintza guztiak betetzeaz, baita aplikagarriak diren erantzukizun zibileko aseguruez ere. Behar horiek ez betetzeak Gipuzkoako Parketxe Sarea fundazioari ez dio erantzukizunik sortuko.
- Zerbitzua plegu honetan lanaldiei eta ordutegiei buruz adierazitakoaren arabera emango da. Dena den, horiek egokitzeko aukera egongo da, lanak gauzatzean sortzen diren beharren arabera; betiere, Gipuzkoako Parketxe Sarea fundazioak oniritzia ematen badu, berariaz eta idatziz.
- Enpresako langileek behar bezala jantzita lan egin beharko dute. Horretarako, Gipuzkoako Parketxe Sarea Fundazioak zehaztutako jantziak eramango dituzte, eta txartela edo beren burua identifikatzeko bestelako elementuak ikusgai eraman beharko dituzte. Halaber, enpresa esleipendunaren bereizgarria eraman ahalko dute, Gipuzkoako Parketxe Sarea fundazioarekin aldez aurretik hitzartutako tokian.
- Enpresa esleipendunaren langileak beren kabuz edo enpresak beren eskura jarritako garraiobidea erabilita joango dira parketxera edo natura-parkeko lantokira. Joan-etorrietarako behar duten denbora zehaztutako lan ordutegitik kanpo dago eta ez da ordainduko.
- Enpresa esleipendunak Laneko Segurtasun eta Higiene Plana aztertzeko, diagnosia egiteko, sortzeko eta gauzatzeko ardura izango du, indarrean dagoen araudiari jarraiki.
4.- DOAKOAK EZ DIREN ZERBITZUAK ETA MERCHANDAISINGA KOBRATZEA
Baliteke hainbat zerbitzuk, adibidez, dinamizazio programaren zenbait jarduerek (irteerak, txangoak eta abar) diru-sarrerak sortzea, erabiltzaileei zerbitzuengatik eskatzen zaizkien prezioengatik.  Ildo horretan, Gipuzkoako Parketxe Sarea fundazioak esleipendunari ematekoak diren zerbitzuen prezio taula helaraziko dio.  
Kasu batzuetan, erabiltzaileek zuzenean ordainduko dizkiote zerbitzuak esleipendunari. Edonola ere, esleipendunaren ardura izango da prezioen kobrantza likidatzea eta kudeatzea. Esleipendunak kobrantza horiek kudeatuko ditu, betiere Gipuzkoako Parketxe Sarea fundazioaren izenean eta haren kontura. Fundazioa izango da, kasu orotan, diru-sarreren titularra, eta esleipendunak hari transferitu beharko dizkio kobrantzak, ezarritako baldintzen arabera.
Esleipendunak Gipuzkoako Parketxe Sarea fundazioari hilero, eta hurrengo hilabeteko lehen hamabostaldian, aurreko hilabeteko zerbitzuari buruzko memoria ekonomikoa bidali beharko dio, eta sortzen diren diru-sarrerak Fundazioarekin likidatuko ditu, erakunde horrek zehazten duen moduan.
Gipuzkoako Parketxe Sarea fundazioak bisitarientzat argitalpen informatiboak, interpretaziozkoak edo dibulgaziozkoak edo merchandaising materialak salgai jartzen baditu, esleipenduna arduratuko da horiek saltzeaz eta horren bidez lortzen dituen diru-sarrerak Gipuzkoako Parketxe Sarea fundazioarekin likidatuko ditu, erakunde horrek erabakitzen duen moduan.
Beste edozein produktu saltzeko, aurretik Gipuzkoako Parketxe Sarea fundazioaren baimena beharko da. Elikagairen bat saldu nahi izanez gero, osasun berme guztiak eduki beharko dituzte.
5.- GIPUZKOAKO PARKETXE SAREA FUNDAZIOAREN KONTURAKO GASTUAK
- Parketxeko mantentze konponketak.
- Parketxeko informazio elementuen (ordenagailuak, proiektoreak, maketak, argiztapen eta soinu sistemak, eta abar) mantentze-konponketak.
- Parketxeko kontsumoak (ura, argindarra, telefonoa eta abar).
- Gipuzkoako Parketxe Sarea fundazioari dagokio parketxean behar den material suntsikor guztien hornikuntza, dibulgaziozko materiala barne, baita instalazioetako elementu eta material ez suntsikorren hornikuntza, mantentzea, garbiketa eta/edo berriak jartzea ere.
6.-ESLEIPENDUNAREN BESTE BETEBEHAR ETA ESKUBIDE BATZUK
- Esleipendunak bere esku jarritako instalazioen eta ekipamenduaren funtzionamendu, garbiketa eta kontserbazioa egoera egokian mantendu beharko ditu. Hala, Gipuzkoako Parketxe Sarea fundazioaren ustez esleipendunak gaizki erabili dituelako edo egoki mantendu ez dituelako akatsak dauzkaten materialak eta instalazioak esleipendunak berak berritu beharko ditu.
- Esleipendunak taldeak natura-parkeko bide eta ibilbideetan edo zentroaren inguruan laguntzeko lanak egiten dituenean, antolatutako ekintzen arabera, esleipendunak gizarte erantzukizuneko aseguru bat izenpetuko du ekintza horiek estaltzeko.
- Esleipendunak zerbitzu saiatua eman beharko du, bai eskaintzen dituen zerbitzuei dagokienez, bai langileen jantziei dagokienez.
Gipuzkoako Parketxe Sarea fundazioak zerbitzua eteteko agindua eman ahal izango du eta, hala badagokio, ixtekoa, zerbitzu-emateari lotutako arrazoiak direla medio zerbitzu hori eskasa bada, edo erabiltzaileen osasun, higiene eta segurtasunerako beharrezko neurriak betetzen ez baditu.
- Esleipendunak zerbitzua berak bere kabuz beteko duela hitz emango du. Azpikontratazioa Gipuzkoako Parketxe Sarea fundazioak berariazko eta idatzizko baimena emanez gero bakarrik onartuko da. Baldintza hau beteko ez balitz, Fundazioak kontratua alde bakar batez deusezta lezake, esleipendunari kalte-ordaina eman beharrik izan gabe.
- Parketxeko mota guztietako ekipoak, softwarea eta hardwarea barne, lizitazio honen helburu diren zeregin eta funtzioak betetzeko bakarrik erabiliko dira.
- Esleipendunak prezioak, oharrak eta abar jendaurrean jarriko ditu, Euskal Autonomia Erkidegoko bi hizkuntza ofizialetan.  Era berean, esleipendunak bisitariei arreta bi hizkuntzetan bermatuko die. 
- Esleipendunak ezingo du salgai dauden produktuen publizitatearekin lotutako instalazioetan edo altzarietan iragarkirik edo pegatinarik itsatsi Gipuzkoako Parketxe Sarea fundazioaren baimenik gabe.
- Esleipendunak kexa-liburua bezeroen esku jarriko du, baita iradokizun liburu bat ere.
- Pertsonaren bat galtzen bada edo istripuren bat gertatzen bada, esleipendunari zaintza langileek erreskateetan lagun dezatela eskatu ahal izango zaio.
- Esleipendunari Aizkorri-Aratz natura-parkean edozer jardueratan edo kudeaketa neurritan laguntzeko eskatu ahal izango zaio eta, bereziki, hirugarrenak laguntzea, ikerketak, datu-hartzeak, filmazioak, erreportajeak, eta abar egin behar badituzte.
- Esleipendunari parketxeko instalazioen garbiketa eta mantentze lanetan (barruan eta kanpoan) laguntzeko eskatu ahal izango zaio, jendea artatzeko instalazioak egoera onean egon daitezen beharrezkoa denean.
- Esleipendunari Gipuzkoako Parketxe Sarea fundazioak egokitzat jotzen dituen administrazio lanetan laguntzeko eskatu ahal izango zaio, adibidez, hirugarrenei datuak edo mezuak bidaltzea, haiek parketxeak emandako zerbitzuak ordain ditzaten, edo diru-laguntza publikoak eskatzea.
- Esleipendunak erabateko sekretu profesionala gordeko du, lortutako informazioa lan hau ondo betetzeko bakarrik erabiliz. Informazio hori Gipuzkoako Parketxe Sarea fundazioaren jabetzakoa izango da, bakar-bakarrik, eta ezingo da beste inongo helburutarako erabili, berariazko baimen idatzirik eduki gabe.
- Gipuzkoako Parketxe Sarea fundazioa ez da esleipendunak erabateko erantzukizun tekniko eta legalarekin kontrolatu, proiektatu, informatu edo kalkulatzen duenaren erantzule izango. Esleipendunak kontratu honen helburua den lana erabat gauzatzeko behar beste langile egoki eta dagokien tituluaren jabe eduki beharko ditu.
- Esleipendunaren ardura izango da lana ongi egiteko beharrezko informazio guztia lortzea proposaturiko lanak egiteko, eta horretan ezingo du aitzakia gisa erabili aurreikusi baino denbora gehiago edo zailtasun handiagoak dituela, ezta aurrekontua handitu beharra ere.
- Esleipendunari dagokio lan hau egiteko behar diren baimenak eta lizentziak lortzea, bai ofizialak, bai partikularrak, indarrean dagoen legediari jarraiki.
7.- BARNE ETA KANPO KOMUNIKAZIOAK
- Lanaren hasieran, jarraipen batzorde bat sortuko da eta bilera maiztasun jakin bat finkatuko da, esleipendunak lanen martxari buruzko informazioa eman dezan.
- Ohiko bilerez gain, esleipendunak Gipuzkoako Parketxe Sarea fundazioarekin harremana izango du eta bilerak egingo ditu, ongi koordinatzeko eta lanean ari dela sortzen diren arazoak aztertzeko.  Esleipendunak bilera guztietan adostutakoa idatziz jasoko du eta aktak idatziko ditu. Akta horiek Gipuzkoako Parketxe Sarea fundazioari helaraziko dizkio.
- Esleipenduna behartuta egongo da Gipuzkoako Parketxe Sarea fundazioak egokitzat jotzen dituen aldaketa guztiak onartzera eta zerbitzuan txertatzera. 
- Esleipendunak, zerbitzua ematen duen bitartean, parketxearen kudeaketari eta jarduera antolatuei buruz egiten dituen komunikazio guztiak aurretik Gipuzkoako Parketxe Sarea fundazioari helarazi beharko dizkio, onar ditzan, eta komunikazioak azken horrek zehazten dituen euskarriak erabiliz egin beharko dira.
- Halaber, eraikinetako identifikazio eta seinalizatze elementu guztiek, paperezkoek eta irudia barne har dezaketen gainerako euskarriek, natura-parkearen irudia islatu beharko dute, baita Gipuzkoako Parketxe Sarea fundazioaren logotipoa edo azken erakunde horrek zehazten dituen bestelako bereizgarriak ere.
8.- ETENGABEKO EBALUAZIOA
- Gipuzkoako Parketxe Sarea fundazioak emandako zerbitzuei buruzko etengabeko ebaluazioa egingo du, funtzionamenduaren kalitate maila ikusteko. Horretarako, beharrezkotzat jotzen dituen jarduera guztiez gain, esleipendunak hilero, eta hurrengo hileko lehenengo hamabostaldian, aurreko hilabeteko zerbitzuaren garapenari buruzko memoria tekniko bat helarazi beharko dio, eta memoria horretan ondokoak barne hartu beharko ditu, gutxienez:
· Aurkeztutako proiektuaren arabera gauzatutako jarduerak eta bestelakoak, bai bere ekimenez, bai hirugarrenen ekimenez egindakoak.
· Parketxeko erabiltzaileei buruzko datuak, jarduera bakoitzeko partaideak eta taldeak zehaztuta, baita ostatu hartutako pertsonak, bisitariak eta abar ere. Gainera, zerbitzuak hileko zein egunetan erabili dituzten ere jaso behar da.
· Erabiltzaileek jarduerak hobetzeko edo dibertsifikatzeko egindako iradokizunak.
· Kontratazioaren helburu diren zerbitzuetatik eratorritako diru-sarreren eta gastuen hileko kontuak.
- Urtero, bukaerako memoria bat entregatuko da. Memoria horretan, sortutako informazio guztia bilduko da, baita urtean zehar egindako zeregin eta lan guztien deskribapena ere. Gainera, parketxea ongi kudeatzeko interesgarrientzat jotzen direnak proposatuko dira.
- Urtero, ekitaldi bakoitzeko urtarrilean, esleipendunak Gipuzkoako Parketxe Sarea Fundazioari parketxean dauden mota guztietako materialen (suntsikorrak eta ez suntsikorrak) izakinei buruzko zerrenda aurkeztuko dio, aipatutako ekitaldirako eskuratu beharreko materialaren aurreikuspena barne.
- Esleipendunak Gipuzkoako Parketxe Sarea fundazioari edozein unetan zerbitzuaren gauzatzeari buruzko ikuskaritza teknikoa egiten utziko dio, funtzionamendua pleguan eta indarrean dauden xedapenetan aurreikusitakoarekin bat datorren egiaztatzeko.
Esleipendunak ikuskaritza lana erraztu beharko du, eskatzen dioten informazio guztia emanez eta Gipuzkoako Parketxe Sarea fundazioari laneko gertakari guztien berri emanez.
- Natura-parkeko erabiltzaileen hobespenak eta iritziak ezagutzeko eta haiei zuzendutako etorkizuneko jarduerak orientatu ahal izateko, esleipendunak bisitariei Gipuzkoako Parketxe Sarea fundazioak egokitzat jotzen dituen galdetegiak emango dizkie eta, ondoren, jaso egingo ditu.

